《送姚侍御奉命之湖广清戎》
明代·湛若水

吾闻国大事，惟在祀与戎。和协神人际，诰尔治平中。

吾皇古圣神，礼乐政一新。郊庙焕古制，戎政咨廷臣。

帝曰御史姚，虞尔有风标。维尔多才敏，理戎维尔优。

遍历湖南北，爬梳与搜剔。如发乱思栉，如身疡欲释。

前年水旱荒，将御失其粮。枵腹出死命，十室五逃亡。

调停在大手，往哉念不忘。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。